Birthe Skaarup (DF), 2003-12-11:
Intet er jo statisk her i denne verden - det har vi jo tidligere set også ved de andre debatter - og det har det vel heller ikke været for den tidligere regering.
Indtagelse af alkohol, behandlingsgaranti for alkoholmisbrug, salg af alkohol til unge i detailhandelen er bestemt sat på Folketingets dagsorden i øjeblikket, og det er nødvendigt at sætte fokus på, at der drikkes for meget nu.
Når vi taler om de unges forbrug, så afspejler det ofte de voksnes drikkevaner og forbrug, og her kan man blot konstateres, at i 2001 var det gennemsnitlige alkoholforbrug pr. indbygger omkring 10 l ren alkohol.
Vi har tidligere talt om at indføre restriktioner i forhold til de unge under 15 år ved køb af tobak og spiritus
i detailhandelen
, men nu kommer så det bebudede forslag om en aldersgrænse på 16 år til behandling, som foruden forbuddet mod salg af tobak til unge også indebærer, at grænsen for salg af alkohol i detailhandelen sættes op fra 15 til 16 år.
Tobak og alkohol er to farlige nydelsesmidler for de unge, så ud fra et sundhedsfagligt synspunkt støtter Dansk Folkeparti, at vi får indført denne aldersgrænse for køb i detailhandelen.
Såfremt vi kan forhindre de unge i at tage den første cigaret eller drikke umådeholdent, ja, så er vi nået langt, også fordi undersøgelser har vist, at en tredjedel af alle rygere begynder at ryge, inden de er fyldt 16 år.
Som det skrives i forslaget, er det vigtigt, at der sker
en skarp håndhævelse af forbuddet.
Derfor skal det gøres muligt at erhverve et billedlegitimationskort hos opholdskommunen mod egenbetaling.
Det gør det muligt for butikspersonale at sikre, at reglerne håndhæves, ligesom overtrædelse af forbuddet skal straffes med bøde, og der lægges op til en skærpelse, når overtrædelse af forbuddet sker gentagne gange.
Vi er enige i, at håndhævelsen er vigtig, og her tænkes også på den nugældende lov om udskænkning af alkohol på restauranter, hvor det i regeringens udspil »Bedre sundhed for børn og unge« bebudes, at der samtidig skal indføres en egentlig uddannelsesautorisation af dørmænd, ligesom der skal sikres adgangskontrol på diskoteker og restauranter for unge under 18 år.
Det virker lidt besynderligt, når man af og til kan læse, at enhver 14-årig kan købe alkohol, selv om det ifølge loven er forbudt at sælge alkohol til børn eller til unge under 15 år, ligesom det er almindeligt, at unge på 14-15 år kan komme ind på diskoteker og drikke sig fulde til trods for, at alle ved, at man skal være mindst 18 år.
Vi bryder os ikke om at være formynderiske i Dansk Folkeparti, men med disse forslag sikrer vi en form for ungdomsbeskyttelse.
De unge bliver bombarderet med reklamer
med mange fristelser om diverse nydelsesmidler
Det har taget overhånd, og flere unge kan ikke sortere disse tilbud med den konsekvens, at de bliver afhængige af røg og alkohol, som senere i livet kan udvikle sig til alvorlige sygdomme og tidlig død.
Vi ved desuden, at unge, der begynder at ryge tidligt, meget nemmere går over til misbrug af forskellige stoffer, og det skal vi selvfølgelig forhindre.
Folketinget har tidligere indført forbud mod rygning i folkeskolerne, og når vi sætter minimumsgrænsen til 16 år for køb af alkohol og tobak i detailhandelen, vil det passe perfekt ind i forhold til dette forslag.
Dansk Folkeparti kan, som vi tidligere har givet udtryk for, støtte forslaget for de unges skyld og for de sundhedsmæssige aspekter i forslaget.
Der er et par ting, vi har bemærket i høringssvarene: at flere har foreslået grænsen hævet til 18 år i stedet for 16 år, og det er vel at mærke brancher, som lever af salget også til ungdommen, og det synes jeg er rigtig flot; ligesom KL bemærker, at ansøgeren til kortet skal skrive under på tro og love, at kortet ikke misbruges; økonomien ved udstedelse af legitimationskortene ønskes der en afklaring af fra KL's side, og det kan være, ministeren kan svare på det; informationen skal opprioriteres er der
Vi kan som sagt tilslutte os forslaget i Dansk Folkeparti, ligesom vi kan tilslutte os det, der følger i kølvandet, nemlig at Danmark ratificerer WHO's rammekonvention om tobakskontrol.